**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: [dome@tukums.lv](mailto:dome@tukums.lv)

**RĪKOJUMS**

Tukumā

2016.gada 18.aprīlī Nr.64-d

**Par Tukuma novada Domes ārkārtas sēdes sasaukšanu**

1. Pamatojoties uz likuma „Par pašvaldībām” 28.pantu, SASAUCU Tukuma novada Domes ārkārtas sēdi 2016.gada 19.aprīlī plkst.14:30 Talsu ielā 4, Tukumā, un IZSLUDINU šādu sēdes darba kārtību:

1.Par nedzīvojamo telpu iznomāšanu Valsts un pašvaldību vienotajā klientu apkalpošanas centrā Talsu ielā 4, Tukumā, Tukuma novadā, valsts pārvaldes funkciju izpildes nodrošināšanai.

ZIŅO: Domes priekšsēdētājs Ē.Lukmans

2. Par dzīvojamo telpu izīrēšanu. (Nav publicējams)

ZIŅO: Domes priekšsēdētājs Ē.Lukmans

2. UZDODU Administratīvās nodaļas vadītājai R.Skudrai nosūtīt deputātiem paziņojumu par Domes ārkārtas sēdes sasaukšanu.

Domes priekšsēdētājs Ē.Lukmans

Skudra 63107241

[ritma.skudra@tukums.lv](mailto:ritma.skudra@tukums.lv)

*Projekts*

**L Ē M U M S**

Tukumā

2016.gada 19.aprīlī prot.Nr.5, 1.§.

**Par nedzīvojamo telpu iznomāšanu Valsts un pašvaldību**

**vienotajā klientu apkalpošanas centrā Talsu ielā 4, Tukumā,**

**Tukuma novadā, valsts pārvaldes funkciju izpildes nodrošināšanai**

Saskaņā ar Ministru kabineta 2015.gada 26.maija noteikumiem Nr.260 ”Kārtība, kādā pašvaldībām 2015.gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla izveidei reģionu un novadu nozīmes attīstības centros”, Ministru kabineta 2015.gada 10.novembra sēdes protokola Nr.58, 24.§. ”Informatīvais ziņojums ”Par valsts un pašvaldību vienoto klientu apkalpošanas centru izveidi reģionu nozīmes attīstības centros 2015.gadā” (Tukumā, Smiltenē, Balvos) un Vides aizsardzības un reģionālās attīstības ministrijas 2015.gada 17.novembra rīkojumu Nr.399 noteikts, ka infrastruktūras objekts, kurā paredzēts ieguldīt valsts 2015.gada budžeta dotāciju 42 650 *euro,* ir Tukuma novada pašvaldībai piederošā ēka Talsu ielā 4, Tukumā, Tukuma novadā, Valsts un pašvaldību vienotā klientu apkalpošanas centra (turpmāk - Centrs) izveidei.

Centra mērķis ir„zem viena jumta” sniegt iedzīvotājiem valsts un pašvaldību publiskos pakalpojumus, izveidot uz klientu orientētu vienotu pakalpojumu un informatīvo vidi.

Pamatojoties uz Vienošanos par valsts un pašvaldības vienotā klientu apkalpošanas centra izveides un darbības uzsākšanas laiku (Nr. TND/2-58.8.1/15/18), kas parakstīta starp Vides aizsardzības un reģionālās attīstības ministriju (VARAM) un Tukuma novada Domi 2015.gada 3.decembrī, Tukuma novada Dome aicināja valsts iestādes iesaistīties Centra darbībā.

Fiziski vienuviet savus pakalpojumus no 2016.gada 1.aprīļa Valsts un pašvaldību vienotajā klientu apkalpošanas Tukuma centrā, Talsu ielā 4, sniedz Tukuma novada pašvaldība, Valsts ieņēmuma dienests, Valsts zemes dienests un Valsts Veselības inspekcija, kā arī izveidots publiskais interneta piekļuves punkts.

Minēto valsts iestāžu valsts pārvaldes funkciju izpildes nodrošināšanai, Centrā uz atsevišķu līgumu pamata faktiski jau ir iznomātas telpas Talsu ielā 4, Tukumā, Tukuma novadā. Ņemot vērā augstākminēto, pieņemt zināšanai, ka:

1. starp Tukuma novada Domi un Valsts ieņēmuma dienestu 2016.gada 5.aprīlī uz trīs gadiem noslēgts nedzīvojamo telpu nomas līgums Nr. TND/2-58.2.3/16/5 par nedzīvojamo telpu Talsu ielā 4, Tukumā, Tukuma novadā (ēkas kadastra apzīmējums 9001 004 0637 001), 1.stāvā, telpu grupā 002, **telpu Nr.3**, ar kopējo platību 13,8 m2 (pievienots);

2.starp Tukuma novada Domi un Valsts veselības inspekciju 2016.gada 23.martā uz 12 gadiem noslēgts nedzīvojamo telpu nomas līgums Nr.TND/2-58.2.3/16/4 par nedzīvojamo telpu Talsu ielā 4, Tukumā, Tukuma novadā (ēkas kadastra apzīmējums 9001 004 0637 001), 1.stāvā, telpu grupā 002, **telpu Nr.1-1**, ar kopējo platību 6,6m2, (pievienots);

3. starp VARAM, Tukuma novada Domi un Valsts zemes dienestu 2016.gada 15.aprīlī uz 12 gadiem noslēgts nedzīvojamo telpu nomas līgums Nr. TND/2-58.2.3/16/\_ par nedzīvojamo telpu Talsu ielā 4, Tukumā, Tukuma novadā (ēkas kadastra apzīmējums 9001 004 0637 001), 1.stāvā, telpu grupā 002, **telpu Nr.12**, ar kopējo platību 14,2 m2 (pievienots).

4. par telpu nomu Valsts un pašvaldību vienotajā klientu apkalpošanas centrā Talsu ielā 4, Tukumā, Tukuma novadā, valsts pārvaldes funkciju izpildes nodrošināšanai, aprēķināta nomas maksa **12,92** ***euro*** (divpadsmit *euro* un 92 *centi*) bez pievienotās vērtības nodokļa (PVN) par 1m2 mēnesī. Nomnieks PVN maksājumus veic papildus un vienlaicīgi ar nomas maksas samaksu saskaņā ar Latvijas Republikā spēkā esošiem saistošajiem normatīvajiem aktiem.

Nosūtīt:

- Fin. nod.

- Īp. nod.

- iestādēm (nosūta Admin. nod)

- Admin. nodaļa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Administratīvā nodaļa R.Skudra

Iesniedza izskatīšanai Domes priekšsēdētājs Ē.Lukmans

****